English: Diolch, Llywydd. As a keen sportswoman myself for many years, I'm an avid watcher of all sports myself, but now it mainly comprises me running around after my kids trying to watch sport. But anyway, I'm trying my best. But I am a keen sport nut, as this Chamber knows. And previous Parliaments know how much I've always pushed how important sport and physical activity is - cross cutting, across all briefs, as we've heard today. May I just say thank you to everybody for your contributions today on behalf of the Welsh Conservatives? Because it has all been very positive contributions. You all clearly have a passion for sport and understand that we need to combat the issues that we face regarding sports and really make our nation a true nation of sport. As we've heard this afternoon, Llywydd, from Sam Rowlands - and, again, the Minister just reiterated it - we do, as a nation, as a small nation, punch well above our weight in terms of our sporting prowess. That is wonderful, and it's something I go goosebumpy talking about, because we are so proud of our nation and how well we do achieve. But unfortunately that's despite the lack of investment that has been needed for the last few decades. Just imagine, if we did work cross-party, as Heledd said, near the beginning, how much more successful that we'd be on that international stage, and within the United Kingdom. I'm delighted, as you know, to hear that you agree that we need 3G pitches, and 3G pitches of all levels, for our communities, but also for our elite sports clubs and professional sports clubs, and all the leagues coming down from that - not just for football, but for rugby and for netball and whoever else can use those pitches at whatever level. But it's also a way of communities being able to play sport all the year round, which, as we've seen during this pandemic, has been of utmost importance - that physical activity can resume and continue during those five months that normally all sports clubs shut down. As the secretary of a junior football club for many years now, I know how hard it is to maintain children's interest if their training is continually cancelled, if the matches are continually cancelled - to come back then, five months later, in March, and start playing again. Either they've lost interest, or physically and mentally they've been affected by the fact that they haven't played any sport in that time. So, it is something that we do need to concentrate on. As we've heard today, we have our Welsh stars, and it's very important that we don't have that talent drain, which we do see on a regular basis, because of the poor facilities and the difference in facilities compared to what they can offer in England, across our porous borders, and, of course, in Scotland. We do see people going across there and preferring to play sport there, and we don't want that. We want to retain them here, we want to breed our sport stars and keep them in our local clubs. As Sam Kurtz said earlier, it's essential that we look to bring more major events here to Wales, and as the Minister also outlined in her contribution, it is important that we have these major events, because it does breed enthusiasm right down to our clubs and right down into every sport and, of course, within our communities and it brings communities together and countries together as we're seeing during the Euros now. And, of course, part of the magic of these events is that we see competitors and teams and how they've got there and the basis of sporting merit and achievement and, as Hefin quite rightly pointed out and you, Minister, it's important - fairness is important when it comes to our football leagues. And we're seeing now that some of the women's teams are being relegated, as you've outlined already, not for what's happening on the pitch, but for administrative means and that's just not right. And I really, really thank you from the Welsh Conservatives, and I know from across parties, and I know that you're doing all that you can to make sure that that process is fair and that the conclusion they reach is fair and that's the main gist of that. I won't reiterate, but I went on to talk to the education Minister earlier about the importance of school sports, so we've touched on that already, but also the cross-cutting benefits of mental health, as James outlined earlier. There are so many health benefits. Unfortunately, as was outlined by the previous health committee, the Welsh Government really did miss something when they didn't put the emphasis on and recognise the importance of physical activity and sport as preventative measures in improving the health of our nation. So, that's something that we need to really push. But I just want to thank you, Deputy Minister, for all that you are doing. And I'm very hopeful for the future because you are a sport lover, and I do see that in you because it's reflected in me, and I love that. Thank you very much and we look forward to hearing many positive stories about what you're going to do to make our nation a true sporting nation. And on that, I hope that the whole Senedd can get behind our motion today, because it is important. We've set out a plan that we need to ensure that we get Wales to where it needs to be and I hope that we can all support that. Thank you.
Welsh: Diolch, Lywydd. Fel rhywun sydd wedi cymryd rhan yn eiddgar mewn chwaraeon ers blynyddoedd lawer, rwy'n gwylio'r holl chwaraeon yn frwd fy hun, er ei fod bellach yn fater o redeg o gwmpas ar ôl fy mhlant tra'n ceisio gwylio chwaraeon. Ond beth bynnag, rwy'n gwneud fy ngorau. Ond rwy'n frwd fy nghefnogaeth i chwaraeon, fel y gŵyr y Siambr hon. Ac mae Seneddau blaenorol yn gwybod am y pwyslais rwyf bob amser wedi'i roi ar chwaraeon a gweithgarwch corfforol - yn drawsbynciol, ar draws pob briff, fel y clywsom heddiw. A gaf fi ddweud diolch i bawb am eich cyfraniadau heddiw ar ran y Ceidwadwyr Cymreig? Oherwydd mae'r cyfraniadau wedi bod yn gadarnhaol iawn. Mae'n amlwg fod gennych oll angerdd dros chwaraeon ac yn deall bod angen inni fynd i'r afael â problemau sy'n ein hwynebu mewn perthynas â chwaraeon a gwneud ein cenedl yn genedl chwaraeon go iawn. Fel y clywsom y prynhawn yma, Lywydd, gan Sam Rowlands - ac unwaith eto, mae'r Gweinidog newydd ei ailadrodd - rydym ni, fel cenedl, fel cenedl fach, yn gwneud yn llawer gwell na'r disgwyl o ran ein gallu yn y byd chwaraeon. Mae hynny'n wych, ac mae'n rhywbeth rwy'n mynd yn emosiynol wrth siarad amdano, oherwydd rydym mor falch o'n gwlad a pha mor dda rydym yn ei wneud. Ond yn anffodus mae hynny er gwaethaf y diffyg buddsoddiad sydd wedi bod ei angen dros y degawdau diwethaf. Pe baem yn gweithio'n drawsbleidiol fel y dywedodd Heledd yn agos at y dechrau, dychmygwch faint yn fwy llwyddiannus y byddem ar y llwyfan rhyngwladol hwnnw, ac o fewn y Deyrnas Unedig. Fel y gwyddoch, rwyf wrth fy modd yn clywed eich bod yn cytuno bod arnom angen gaeau 3G, a chaeau 3G o bob lefel, ar gyfer ein cymunedau, ond hefyd ar gyfer ein clybiau chwaraeon elît a'n clybiau chwaraeon proffesiynol, a'r holl gynghreiriau a ddaw i lawr o hynny - nid yn unig ar gyfer pêl-droed, ond ar gyfer rygbi ac ar gyfer pêl-rwyd a phwy bynnag arall a all ddefnyddio'r caeau hynny ar ba lefel bynnag. Ond mae hefyd yn ffordd y gall cymunedau chwarae chwaraeon drwy gydol y flwyddyn, sydd, fel y gwelsom yn ystod y pandemig hwn, wedi bod yn hollbwysig - y gall gweithgarwch corfforol ailddechrau a pharhau yn ystod y pum mis y mae pob clwb chwaraeon fel arfer yn cau. Fel ysgrifennydd clwb pêl-droed iau ers blynyddoedd bellach, gwn mor anodd yw cynnal diddordeb plant os caiff eu hyfforddiant ei ganslo'n barhaus, os caiff y gemau eu canslo'n barhaus - i ddod yn ôl wedyn, bum mis yn ddiweddarach, ym mis Mawrth, a dechrau chwarae eto. Maent naill ai wedi colli diddordeb, neu maent wedi cael eu heffeithio'n gorfforol ac yn feddyliol gan y ffaith nad ydynt wedi chwarae unrhyw gamp yn ystod y cyfnod hwnnw. Felly, mae'n rhywbeth y mae angen inni ganolbwyntio arno. Fel y clywsom heddiw, mae gennym ein sêr Cymreig, ac mae'n bwysig iawn nad oes gennym ddraen dawn, fel y gwelwn yn rheolaidd, oherwydd y cyfleusterau gwael a'r gwahaniaeth yn y cyfleusterau o'u cymharu â'r hyn y gallant ei gynnig yn Lloegr ar draws ein ffin agored, ac wrth gwrs, yn yr Alban. Gwelwn bobl yn mynd draw yno am ei bod yn well ganddynt chwarae chwaraeon yno, ac nid ydym am gael hynny. Rydym am eu cadw yma, rydym am feithrin ein sêr chwaraeon a'u cadw yn ein clybiau lleol. Fel y dywedodd Sam Kurtz yn gynharach, mae'n hanfodol ein bod yn ceisio dod â mwy o ddigwyddiadau mawr yma i Gymru, ac fel yr amlinellodd y Gweinidog hefyd yn ei chyfraniad, mae'n bwysig ein bod yn cael y digwyddiadau mawr oherwydd mae'n magu brwdfrydedd yn ein clybiau ac ym mhob camp ac yn ein cymunedau wrth gwrs, a daw â chymunedau at ei gilydd a gwledydd at ei gilydd fel y gwelwn yn ystod yr Ewros yn awr. Ac wrth gwrs, rhan o hud y digwyddiadau hyn yw ein bod yn gweld cystadleuwyr a thimau a'r ffordd y maent wedi cyrraedd yno ar sail teilyngdod a chyflawniad ym maes chwaraeon ac fel y nododd Hefin yn gwbl briodol a chithau, Weinidog, mae'n bwysig - mae tegwch yn bwysig yn ein cynghreiriau pêl-droed. Ac rydym yn gweld yn awr fod rhai o'r timau menywod wedi gorfod disgyn o'r uwch gynghrair, fel rydych wedi disgrifio eisoes, nid oherwydd yr hyn sy'n digwydd ar y cae, ond am resymau gweinyddol ac nid yw hynny'n iawn. Ac rwy'n diolch yn fawr iawn i chi ar ran y Ceidwadwyr Cymreig, ac ar draws y pleidiau, a gwn eich bod yn gwneud popeth yn eich gallu i sicrhau bod y broses honno'n deg a bod y casgliad y maent yn ei gyrraedd yn deg a dyna swm a sylwedd hynny. Nid wyf am ailadrodd, ond euthum i siarad â'r Gweinidog addysg yn gynharach am bwysigrwydd chwaraeon ysgol, felly rydym wedi cyffwrdd â hynny'n barod, ond hefyd manteision trawsbynciol iechyd meddwl, fel yr amlinellodd James yn gynharach. Mae yna gymaint o fanteision iechyd. Yn anffodus, fel yr amlinellodd y pwyllgor iechyd blaenorol, collodd Llywodraeth Cymru rywbeth drwy beidio â gosod pwyslais ar weithgarwch corfforol a chwaraeon a chydnabod eu pwysigrwydd fel mesurau ataliol i wella iechyd ein gwlad. Felly, mae hynny'n rhywbeth y mae angen i ni ei wthio o ddifrif. Ond hoffwn ddiolch i chi, Ddirprwy Weinidog, am bob dim a wnewch. Ac rwy'n obeithiol iawn ar gyfer y dyfodol oherwydd eich bod yn dwli ar chwaraeon, ac rwy'n gweld hynny ynoch chi oherwydd ei fod wedi'i adlewyrchu ynof fi, ac rwy'n dwli ar hynny. Diolch yn fawr iawn ac edrychwn ymlaen at glywed llawer o straeon cadarnhaol am yr hyn rydych chi'n mynd i'w wneud i wneud ein gwlad yn genedl chwaraeon go iawn. Ac ar hynny, rwy'n gobeithio y gall y Senedd gyfan gefnogi ein cynnig heddiw, oherwydd mae'n bwysig. Rydym wedi gosod cynllun ac mae angen inni sicrhau ein bod yn cael Cymru i'r fan lle mae angen iddi fod ac rwy'n gobeithio y gallwn i gyd gefnogi hynny. Diolch.